section_heading: Povijest
paragraph_text: Na nedjelju Duhova 1964. papa Pavao VI. osnovao je poseban odjel Rimske kurije za odnose s osobama drugih religija. U početku poznat kao "Tajništvo za nekršćane", 1988. je godine dobio novi naziv Papinsko vijeće za međureligijski dijalog. Apostolskom konstitucijom pape Franje Praedicate Evangelium, od 19. ožujka 2022., konačno postaje Dikasterij za međureligijski dijalog.